CELEX: 
Language: hu
Date: 2017-12-20 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/2358 felhatalmazáson alapuló rendeletnek és az (EU) 2017/2359 felhatalmazáson alapuló rendeletnek az alkalmazásuk kezdőnapja tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A biztosítási értékesítésről szóló 2016. január 20-i (EU) 2016/97 irányelv (a továbbiakban: a biztosítási értékesítésről szóló irányelv) a biztosítási közvetítésről szóló 2002. december 9-i 2002/92/EK irányelv helyébe lép. Az új irányelv a biztosítási és viszontbiztosítási termékek, köztük a biztosítási alapú befektetési termékek forgalmazására alkalmazandó szabályokat meghatározó, naprakész harmonizált jogi keretet biztosít.
            
            
               A Bizottság a biztosítási értékesítésről szóló irányelv 25., 28., 29. és 30. cikkében ráruházott felhatalmazás alapján 2017. szeptember 21-én elfogadott két felhatalmazáson alapuló rendeletet a biztosítási értékesítésről szóló irányelv kiegészítéséről: egyfelől a biztosítókra és a biztosításértékesítőkre vonatkozó termékfelügyeleti és -irányítási követelmények tekintetében, másfelől a biztosítási alapú befektetési termékek értékesítésére vonatkozó tájékoztatási követelmények és üzletviteli szabályok tekintetében.
            
            
               Az említett felhatalmazáson alapuló rendeletek rendelkezéseit ugyanattól az időponttól kell alkalmazni, mint a biztosítási értékesítésről szóló irányelvnek való megfeleléshez szükséges törvényi, rendeleti és közigazgatási rendelkezéseket. A Bizottság COM(2017) 792 javaslatában előirányzott új alkalmazási kezdőnap miatt módosítani kell a két említett felhatalmazáson alapuló rendelet alkalmazásának kezdőnapját.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az ebben a felhatalmazáson alapuló módosító rendeletben javasolt módosítások nem lényegi jellegűek, hanem a két módosított rendelet alkalmazásának kezdőnapját igazítják a biztosítási értékesítésről szóló irányelv alkalmazásának új kezdőnapjához.
            
            
               A Bizottság az Európai Parlament és több tagállam kérésére a biztosítási értékesítésről szóló irányelv alkalmazásának kezdőnapjának megváltoztatására irányuló javaslatot terjesztett elő annak érdekében, hogy az érintett piaci szereplőknek több idejük legyen végrehajtani a felhatalmazáson alapuló rendeletek és a biztosítási értékesítésről szóló irányelv rendelkezéseinek egyidejű alkalmazásához szükséges technikai és szervezeti változtatásokat, noha a Bizottság szerint az ágazatnak már elég ideje volt az alkalmazkodáshoz. 
            
            
               Az Európai Parlament és több tagállam szerint az alkalmazás elhalasztása lehetővé teszi a biztosítási ágazat – és benne az olyan kis szereplők, mint az egyszemélyes értékesítési társaságok és a kisebb értékű biztosítási szerződésekkel foglalkozó biztosítók – számára, hogy a két felhatalmazáson alapuló rendelet és a vonatkozó nemzeti átültető rendelkezések teljes ismeretében jobban felkészüljenek a biztosítási értékesítésről szóló irányelv szabályos és eredményes végrehajtására, ami minden címzett esetében növeli a jogbiztonságot. 
            
            
               A módosítások nem lényegi jellege és a jogbiztonság szavatolásának sürgőssége miatt a jogi aktus elfogadása előtt nem került sor az EIOPA-val vagy az érdekelt felekkel folytatott konzultációra.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A javaslat mindkét felhatalmazáson alapuló rendelet esetében csak egy módosítást tartalmaz, alkalmazásuk kezdőnapjának hozzáigazítását az (EU) 2016/97 irányelv alkalmazásának módosított kezdőnapjához.
            
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.12.20.)
            
            
               az (EU) 2017/2358 felhatalmazáson alapuló rendeletnek és az (EU) 2017/2359 felhatalmazáson alapuló rendeletnek az alkalmazásuk kezdőnapja tekintetében történő módosításáról
            
            
                (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel a biztosítási értékesítésről szóló, 2016. január 20-i (EU) 2016/97 európai parlamenti és tanácsi irányelvre
                  1
                és különösen annak 25. cikke (2) bekezdésére, 28. cikke (4) bekezdésére, 29. cikke (4) és (5) bekezdésére és 30. cikkének (6) bekezdésére,
            
            
               mivel:
            
            
               (1)Az (EU) 2016/97 irányelv a biztosítási és a viszontbiztosítási értékesítésre vonatkozó nemzeti rendelkezéseket harmonizálja, és felhatalmazza a Bizottságot, hogy felhatalmazáson alapuló jogi aktusok elfogadásával határozzon meg további kritériumokat és gyakorlati részleteket a biztosítási alapú befektetési termékek értékesítésére vonatkozó üzletviteli szabályok tekintetében, továbbá a biztosítókra és a biztosításértékesítőkre vonatkozó termékfelügyeleti és -irányítási követelmények tekintetében. A Bizottság az említett felhatalmazások alapján 2017. szeptember 21-én elfogadta az (EU) 2017/2358 felhatalmazáson alapuló bizottsági rendeletet
                  2
                és az (EU) 2017/2359 felhatalmazáson alapuló bizottsági rendeletet
                  3
               .
            
            
               (2)Annak érdekében, hogy az illetékes hatóságok és a biztosítási szakemberek jobban alkalmazkodhassanak az első preambulumbekezdésben említett két felhatalmazáson alapuló rendelet követelményeihez, az említett felhatalmazáson alapuló rendeletek alkalmazásának kezdőnapját ahhoz a naphoz kell igazítani, amelytől a tagállamoknak az (EU) 2016/97 irányelv 42. cikkének (1) bekezdése értelmében alkalmazniuk kell az említett irányelvnek való megfeleléshez szükséges rendelkezéseket,
            
            
               ELFOGADTA EZT A RENDELETET:
            
            
               1. cikk 
            
            
               Az (EU) 2017/2358 felhatalmazáson alapuló bizottsági rendelet módosítása 
            
            
               Az (EU) 2017/2358 felhatalmazáson alapuló bizottsági rendelet 13. cikkének második bekezdése helyébe a következő szöveg lép:
            
            
               „Ezt a rendeletet attól a naptól kell alkalmazni, amikortól a tagállamoknak alkalmazniuk kell az (EU) 2016/97 irányelv 42. cikke (1) bekezdésének első albekezdésében említett rendelkezéseket.”
            
            
               2. cikk
            
            
               Az (EU) 2017/2359 felhatalmazáson alapuló bizottsági rendelet módosítása 
            
            
               Az (EU) 2017/2359 felhatalmazáson alapuló bizottsági rendelet 20. cikkének második bekezdése helyébe a következő szöveg lép:
            
            
               „Ezt a rendeletet attól a naptól kell alkalmazni, amikortól a tagállamoknak alkalmazniuk kell az (EU) 2016/97 irányelv 42. cikke (1) bekezdésének első albekezdésében említett rendelkezéseket.”
            
            
               3. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2017.12.20.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 26., 2016.2.2., 19. o. 
               
               
                  
                     (2)
                  
                        A Bizottság (EU) 2017/2358 felhatalmazáson alapuló rendelete (2017. szeptember 21.) az (EU) 2016/97 európai parlamenti és tanácsi irányelvnek a biztosítókra és a biztosításértékesítőkre vonatkozó termékfelügyeleti és -irányítási követelmények tekintetében történő kiegészítéséről (HL L 341., 2017.12.20., 1. o.).
               
               
                  
                     (3)
                  
                        A Bizottság (EU) 2017/2359 felhatalmazáson alapuló rendelete (2017. szeptember 21.) az (EU) 2016/97 európai parlamenti és tanácsi irányelvnek a biztosítási alapú befektetési termékek értékesítésére vonatkozó tájékoztatási követelmények és üzletviteli szabályok tekintetében történő kiegészítéséről (HL L 341., 2017.12.20., 8. o.).